ECB มีมติคงอัตราดอกเบี้ยส่งสัญญาณเตรียมวางแผนเพิ่มปริมาณวงเงินเข้าซื้อพันธบัตรในช่วง 2Q21 / ภาวะการลงทุนในตลาดหุ้นยังเป็น Risk on
12 มีนาคม 2564

ECB มีมติคงอัตราดอกเบี้ยส่งสัญญาณเตรียมวางแผนเพิ่มปริมาณวงเงินเข้าซื้อพันธบัตรในช่วง 2Q21 / ภาวะการลงทุนในตลาดหุ้นยังเป็น Risk on 

เมื่อคืนที่ผ่านมาที่ประชุม ECB มีมติคงอัตราดอกเบี้ยนโยบายตามที่ตลาดประเมิน พร้อมคงดำเนินโครงการ Pandemic Emergency Purchase Program (PEPP) ในระดับ 1.85ล้านล้านยูโร จนถึงช่วง 1Q22 อย่างไรก็ตามประเด็นสำคัญกว่านั้นคือได้ส่งสัญญาณเตรียมวางแผนเพิ่มปริมาณวงเงินเข้าซื้อพันธบัตรในช่วง 2Q21 เป้าหมายเพื่อลงแรงกดดันของการปรับตัวขึ้นของอัตราผลตอบแทนพันธบัตรท่ามกลางการฟื้นตัวของเศรษฐกิจในยุโรป พร้อมปรับเป้าเงินเฟ้อในปีนี้ขึ้นเป็น 1.5%  

สถานการณ์การลงทุนในปัจจุบันเราประเมินว่ายังอยู่ในช่วงของ Rotation จากกลุ่มที่ Outperformed มายัง Underperformed เช่นดียวกับประเทศ โดยอิงจากในช่วงต้นปี 2020 พบว่า ตลาดหุ้นไทยและสิงคโปร์ปรับตัวลงมากที่สุดกว่า 24% เมื่อเทียบกับ MSCI Global market ที่ -2%, Emerging market ที่ -1% และ MSCI Asia Pacific Ex-japan  ที่ +6.2% ในขณะที่กลุ่มที่ปรับตัวลงมากสุดนำโดย ธนาคาร (44%), อสังหา (-35%) และปิโตรเคมี (-32%) และเมื่อเทียบกับโลกพบว่า MSCI Growth ปรับขึ้นเด่นสูงกว่า MSCI Value สูงถึง 26% แต่หลังจากในช่วงเดือนพ.ย.เป็นต้นมา ซึ่งเป็นการเปลี่ยนขั้วอำนาจพรรคการเมืองในสหรัฐและ Biden ชนะการเลือกตั้ง นำมาซึ่งมาตรการกระตุ้นเศรษฐกิจ 1.9ล้านล้านเหรียญสหรัฐ ประกอบกับการเริ่มทยอยฉีดวัคซีนเป็นผลให้ความคาดหวังของเงินเฟ้อและพันธบัตรเริ่มปรับตัวขึ้นอย่างต่อเนื่อง เป็นผลให้เกิดการ Rotation ครั้งใหญ่ของโลกจาก MSCI Growth มายัง MSCI Value และทำให้ผลตอบแทนพลิกกลับมาสูงกว่า 17% ล่าสุดการเร่งตัวขึ้นของพันธบัตรสหรัฐยิ่งเป็นปัจจัยหนุนให้เกิดเม็ดเงินไหลออกจากกลุ่ม Technology ที่ได้รับผลกระทบเชิงลบในเชิง sentiment จาก Discount rate มายังกลุ่ม Value อย่างพลังงาน และ ธนาคาร  

เป็นผลให้ล่าสุดผลตอบแทน SET ในปีนี้ปรับขึ้นเด่นที่สุดในภูมิภาคกว่า 8% (MSCI EM +2%) นำโดยกลุ่มการเงิน +9.7% กลุ่มค้าปลีก +9.3% กลุ่มปิโตรเคมี +9% เรายังคงมุมมองเชิงบวกต่อการลงทุนในตลาดหุ้นและยังประเมินว่าตลาดหุ้นยังคงอยู่ในภาวะ Risk on ซึ่งคาดว่าจะสามารถทรงตัวอยู่ในระดับดังกล่าวได้อย่างน้อยจนถึงการประชุม FOMC ในวันที่ 16-17มีนาคม เพื่อรอดูถ้อยคำแถลงและมาตรการเพิ่มเติมหากว่ามีการเร่งตัวขึ้นของอัตราผลตอบแทนพันธบัตรรัฐบาล และในเชิง Valuation เมื่ออิงกับ Earning yield gap เราพบว่า SET ณ.ระดับ 1570-1580จุด คิดเป็นส่วนต่างผลตอบแทนตลาดหุ้นและพันธบัตรลดลงต่ำกว่าระดับ -1.75SD ซึ่งถือว่าต่ำเมื่อเทียบกับหลายๆประเทศในภูมิภาคที่อยู่ในระดับค่าเฉลี่ยถึง -1SD ทำให้เราประเมินว่าถึงแม้เรายังคงมุมมองเชิงบวกสำหรับการลงทุนในตลาดหุ้นไทยในช่วง 1H21 แต่เราคาดว่าตลาดหุ้นอาจเข้าสู่ช่วงการปรับฐานในระยะสั้น ฉะนั้นกลยุทธ์การลงทุนของเราจะเปลี่ยนจาก Momentum play มาเป็น Laggard play ที่มี upside ในระดับ 10-15% นำโดย LH, BDMS 

มุมมองตลาดหุ้น/ กลยุทธ์การลงทุน วันนี้คาด SET ยังแกว่งในกรอบแคบ 1,580จุด +/- ภาวะการลงทุนในตลาดหุ้นยังเป็น Risk on อย่างไรก็ตาม SET จะเริ่มมี Upside เริ่มจำกัด บริเวณ 1,580จุดขึ้นไป วันนี้แนะหุ้นใหญ่ที่ Laggard อย่าง BDMS, LH 

หุ้นแนะนำ BDMS (พื้นฐาน 23.60 บาท) การทำกลยุทธ์ราคาเพิ่มขึ้นเพื่อดึงดูดอุปสงค์และเพิ่มอัตราการใช้งาน utilization rate ขณะที่มีสภาพคล่องส่วนเกินพร้อมสำหรับการลงทุนใหม่, BDMS ออกแพ็กเกจตรวจสุขภาพที่ราคาต่ำสุดเป็นประวัติการณ์ที่ 990 บาท ในเดือน ก.พ. 2564 ซึ่งได้รับการตอบรับดีมาก โดยขายได้มากกว่า 70,000 แพ็กเกจ LH (พื้นฐาน 9.60 บาท) ทุกหน่วยธุรกิจต่างมีทิศทางที่ฟื้นตัวขึ้น, คาดยอดขายไตรมาส 1/2564 เติบโตหลักสิบทั้ง YoY และ QoQ หลังจากยอดขาย 2 เดือนแรกของปี 2564 เติบโตขึ้น 30% YoY OR ในธุรกิจให้เช่าก็เพิ่มขึ้นต่อเนื่อง, หากไม่นับรวมการขายสินทรัพย์ในไตรมาส 4/2563 และด้วยแผนการเปิดตัวเชิงรุกในครึ่งหลังปี 2564 เราคาดว่ากำไรของ LH จะเติบโตขึ้น YoY ในทุกไตรมาสของปีนี้รายงานตัวเลขเศรษฐกิจ วันศุกร์ ติดตาม ตัวเลข CPI ของเยอรมันเดือน ก.พ. คาด +0.7% MoM และ +1.3% YoY ตัวเลข CPI ของอินเดียเดือน ก.พ. คาด +4.45% YoY ตัวเลข PPI ของสหรัฐฯ เดือน ก.พ. คาด +0.4% MoM และ +2.7% YoY และตัวเลข Michigan Consumer Expectations เดือน มี.ค. คาด +4.6% MoM เป็น 74 จุด